Na podlagi Pravilnika o dodeljevanju sredstev za pospeševanje razvoja malega gospodarstva v Mestni občini Velenje (Uradni vestnik MOV, št. 11/02 in 13/07), Odloka o proračunu Mestne občine Velenje za leto 2008 (Uradni vestnik Mestne občine Velenje, št. 11/07, 1/08 in 8/08), ob uporabi Pravilnika o postopkih za izvrševanje proračuna Republike Slovenije (Uradni list RS, št. 50/07 in 61/08) objavlja  Mestna občina Velenje, Titov trg 1, Velenje v sodelovanju z Novo Ljubljansko banko, d.d. Ljubljana, Podružnica Savinjsko – Šaleška, Rudarska 3, Velenje,  objavlja
JAVNI RAZPIS
za dodelitev posojil za malo gospodarstvo v Mestni občini Velenje 
1.  Predmet razpisa 

Predmet razpisa so sredstva za dodelitev dolgoročnih posojil za pospeševanje razvoja malega gospodarstva v Mestni občini Velenje v letu 2008, v skupni višini 120.000,00 EUR.
2.  Pogoji, nameni in merila za dodeljevanje
2.1. Splošni pogoji

Na razpis se lahko prijavijo samostojni podjetniki posamezniki in gospodarske družbe, ki izpolnjujejo naslednje  pogoje:
· imajo sedež dejavnosti  in kraj naložbe na območju Mestne občine Velenje,

· izpolnjujejo pogoje za malo podjetje (ima manj  kot  50 zaposlenih in ima letni promet in/ali letno bilančno vsoto, ki ne presega 10 milijonov EUR) in je neodvisno podjetje
· ne sodijo v  sektorje ribištva in ribogojstva,  premogovništva, primarne proizvodnje kmetijskih proizvodov iz seznama v Prilogi I k Pogodbi o ustanovitvi Evropske skupnosti, 

· niso v prisilni poravnavi, stečaju ali likvidaciji, 
· podjetje ni  v težavah, kot jih opredeljujejo Smernice skupnosti o državnih pomočeh za 
       reševanje in prestrukturiranje podjetij v težavah. 

· da pomoč ni neposredno povezana z izvozno dejavnostjo podjetja.

Sredstva se dodelijo skladno s pravili o dodeljevanju državnih pomoči »de minimis«, ki določa, da pomoč,  dodeljena posameznemu prejemniku pomoči ni namenjena spodbujanju izvoza in ne presega 200.000 EUR v obdobju  zadnjih treh proračunskih let, ne glede na obliko in namen pomoči (za podjetja, ki delujejo v cestnoprometnem sektorju, znaša zgornja dovoljena meja pomoči 10.000 EUR). 
Prejemnik sredstev mora podati pisno izjavo o morebitnih že prejetih pomočeh za iste upravičene stroške in zagotoviti, da z zneskom, pomoči »de minimis«, ki se dodeljujejo, ne bodo presežene intenzivnosti pomoči po drugih predpisih. 

2.2.  Nameni

Posojila se bodo dodeljevala za naslednje namene: nakup zemljišča, investicije v komunalno in infrastrukturno opremljanje zemljišč, nakup oz. gradnje objektov, nakup strojev in opreme ter nakup patentov, licenc, know-how, nepatentiranega tehničnega znanja. 

2.3.  Posojilni pogoji
- višina posameznega posojila: do 55 %  predračunske vrednosti investicije, oz. največ 20.800 EUR,

- obrestna mera:  5,43 % letno, nominalna fiksna, 
- odplačilna doba 1-5 let, mesečno, trimesečno ali polletno odplačilo glavnice,

- plačilo obresti: mesečno,
- investitor mora imeti med viri financiranja zagotovljenih najmanj 25 % lastnih sredstev,

- stroški odobritve posojila: po veljavni Tarifi banke,

- kreditna sposobnost kreditojemalca in zavarovanje odplačila kredita: v skladu z bančnimi pogoji 

- upravičenci, ki jim bodo sredstva odobrena, bodo sklenili pogodbo z banko,

- investicija se mora ohraniti v Mestni občini Velenje vsaj 5 let po njenem zaključku.
2.4. Merila za ocenjevanje vlog:

V kolikor bo prosilcev, ki bodo izpolnjevali vse razpisne pogoje za pridobitev sredstev več, kot pa razpoložljiva sredstva, se bo komisija odločala na osnovi naslednjih meril:

1. število novih delovnih mest:

    - za novo delovno mesto 5 točk
2. vpliv investicije na okolje: 


                             

     - priložen veljavni certifikat za varovanje okolja 5 točk,

3. delež lastnih sredstev v investiciji:                                                         

    - do vključno 25 % lastnih sredstev 5 točk,   26 %  ali več 10 točk

Sredstva bodo dodeljena vlagateljem glede na število doseženih točk, po padajočem vrstnem redu, do porabe sredstev. Prednost pri dodelitvi sredstev bodo imeli prosilci, ki še niso prejeli sredstev za namene iz tega razpisa.

3. Vsebina vloge
Vsebina vloge za dodelitev posojila je razvidna iz razpisne dokumentacije in je dosegljiva na sedežu Mestne občine  Velenje, Titov trg 1, Velenje (v glavni pisarni, soba št. 10/kletna etaža) ali na NLB, Podružnica Savinjsko-Šaleška, Rudarska 3, Velenje (soba št. 304/III), objavljena je tudi na spletni strani http://www.velenje.si/razpisi. 

4. Rok za oddajo vlog
Rok za oddajo vlog s predpisano dokumentacijo je do vključno 30.09.2008, na naslov Mestna občina Velenje, Titov trg 1, 3320 Velenje, v zaprti ovojnici z oznako: »Ne odpiraj – vloga na  razpis za dodelitev posojil za malo gospodarstvo v MOV« in s polnim naslovom pošiljatelja. Šteje se, da je vloga pravočasna, če je bila oddana zadnji dan roka za oddajo vlog po pošti priporočeno ali osebno oddana v vložišču Mestne občine Velenje, soba št. 10/kletna etaža.

Vloge, ki ne bodo prispele pravočasno in bodo neustrezno opremljene, bodo neodprte vrnjene prijaviteljem.
5. Odpiranje in obveščanje o izboru
Odpiranje prejetih vlog bo vodila komisija. Odpiranje vlog bo 02.10.2008 in ni javno. Predlagatelja nepopolne vloge bo komisija v roku 8 dni od odpiranja vlog pisno pozvala k dopolnitvi vloge. Rok za dopolnitev je 8 dni od prejema obvestila. Vloge, ki jih vlagatelji v roku ne bodo dopolnili, se zavržejo, neustrezno dopolnjene vloge pa zavrnejo.

Upravičenost posojil bo potrdil ustrezni organ banke in občine. Udeleženci razpisa bodo o rezultatih razpisa obveščeni  s sklepom, ki ga bo sprejel na predlog komisije župan Mestne občine Velenje najkasneje v 30 dneh od odpiranja vlog. Upravičenec lahko vloži pritožbo za preveritev utemeljenosti sklepa v roku 8 dni od prejema sklepa, na naslov Mestna občina Velenje, Titov trg 1, Velenje. V pritožbi morajo biti natančno opredeljeni razlogi, zaradi katerih vlaga pritožbo. Predmet pritožbe ne morejo biti postavljena merila za ocenjevanje vlog. O pritožbi odloča župan.
Za odobreno posojilo sklene posojilojemalec pogodbo z banko. 

Namensko porabo sredstev posojil spremlja in preverja banka in občinska uprava. V primeru nenamenske porabe posojila, mora prejemnik posojilo vrniti skupaj z zakonitimi zamudnimi obrestmi.  

6. Dodatne informacije

Dodatne informacije lahko zainteresirani dobijo vsak delovni dan na Mestni občini Velenje, Titov trg 1, Velenje, Uradu za gospodarstvo in finance, tel. 03/8961-682 (Metka Špindler) ali na NLB, Podružnica Savinjsko-Šaleška, Rudarska 3, tel. 03/8995 210 (Judita Pungartnik).
                                                                                                   Mestna občina Velenje 
